**Пиеса, отличена в конкурса на Театър „София“ за съвременна българска пиеса, спечели награда Аскеер за драматургия**

Пиесата на Оля Стоянова „Покана за вечеря “ спечели награда Аскеер за драматургия на празнична церемония на 24 май 2014 г. Пиесата бе отличена на второто издание на конкурса на Театър София за съвременна българска пиеса, който се провежда с подкрепата на Банка ДСК. Творбата бе отличена сред десетки други, сред които и добилата публичност от конкурса - „Без контрол“ от Яница Христова.

Конкурсът, който за трета поредна година е подкрепен от Банка ДСК, доказа своята значимост - пиесата „Гъдулката гори “ от Райко Байчев, спечелила първото издание, имаше своя номинация за наградата на Съюза на българските артисти ИКАР. С тази постановка Театър „София“ гостува в Лондон и Берлин, а предстоят и гастроли в Братислава и Виена.